USS Arizona (BB-39)

USS Arizona bija līnijkuģis, ko uzbūvēja Amerikas Savienoto Valstu flotes vajadzībām 1910. gadu vidū. Nosaukts par godu 48. ASV štatam Arizonai, tas bija otrais un pēdējais kuģis Pennsylvania klasē. Pēc nodošanas ekspluatācijā 1916. gadā, Arizona palika štatā Pirmā pasaules kara laikā, kā arī nogādāja prezidentu Vudro Vilsonu uz Parīzes miera konferenci. 1919. gadā kuģi atkal izvietoja ārzemēs, lai aizstāvētu ASV intereses Grieķu—turku kara laikā. Divus gadus vēlāk kuģi pārcēla uz Klusā okeāna floti, kuras pakļautībā kuģis palika līdz savai bojāejai.

20. gadsimta 20. un 30. gados Arizona regulāri izmantota flotes mācībās, tostarp ikgadējās flotes problēmu mācībās, izņemot visaptverošās kuģa modernizācijas laikā no 1929. līdz 1931. gadam. Kuģis atbalstīja palīdzības pasākumus pēc 1933. gada zemestrīces netālu no Longbīčas, Kalifornijā, un vēlāk piedalījās 1934. gada Džeimsa Kegnija filmā Here Comes the Navy, pirms budžeta samazinājumi izraisīja ievērojamus kuģa dīkstāves periodus ostā no 1936. līdz 1938. gadam. 1940. gada aprīlī Klusā okeāna flotes bāzes ostu pārcela no Kalifornijas uz Pērlhārboru Havaju salās, lai atturētu Japānas imperiālisma izplatīšanos.

1941. gada 7. decembrī japāņi uzbruka Pērlhārborai, un Arizona skāra vairākas bruņas caururbjošas aviācijas bumbas. Viena detonēja ar sprāgstvielu pildītā kuģa korpusa nodalījumā, nogremdējot līnijkuģi un nogalinot 1177 tā virsniekus un apkalpes locekļus. Atšķirībā no daudziem citiem kuģiem, kuriem tajā dienā uzbruka, Arizona bija tik neatgriezeniski bojāts, ka to vairāk neatjaunoja izmantošanai Otrajā pasaules karā. Kuģa vraks joprojām atrodas Pērlhārboras ostā, kā līnijkuģa Arizona memoriāls, kas uzcelts virs kuģa vraka un veltīts visiem uzbrukuma laikā bojā gājušajiem jūrniekiem.

 Dienests Otrā pasaules kara laikā un kuģa bojāeja 

1940. gada rudenī kuģim Arizona Bremertonā veica remontu un modernizāciju. 22. oktobrī Arizona saskrējās ar citu līnijkuģi Oklahoma.

1941. gada 7. decembrī līnijkuģis Arizona atradās Pērlhārborā pie "kaujas kuģu rindas" ārējā mola ar peldošo kuģi darbnīcu Vestal ostas pusē. Kuģim Arizona uzbruka japāņu horizontālie bumbvedēji Nakajima B5N no aviācijas bāzeskuģa Kaga un, pēc Japānas datiem, mini zemūdene. Viena torpēda trāpīja 35. špangauta zonā, taču bojājumi bija nenozīmīgi. Tajā pašā laikā Arizona saņēma no 5 līdz 8 trāpījumus, ko radīja  bumbas. Viena no bumbām, caursitot klāju blakus galvenā lielgabalu torņa Nr.2 iekārtai, eksplodēja improvizētajā noliktavā kuģa katapultas pulvera lādiņu uzglabāšanai. Rezultātā kuģis Arizona sāka grimt dzelmē ar savu priekšgalu, un, neskatoties uz savlaicīgiem kuģa komandas centieniem cīnīties par kuģa izglābšanu, līnijkuģis drīz vien nogrima ar pakaļgalu uz okeāna grunts. 1941. gada 29. decembrī kuģi Arizona izslēdza no karakuģu kaujas sastāva, bet 1942. gada 1. decembrī no flotes sarakstiem. Kā kuģi, kas zaudēts ienaidnieka uguns iedarbībā, USS Arizona tas apbalvots ar kaujas zvaigzni.

 Līnijkuģa Arizona memoriāls 
Sešdesmito gadu sākumā, pieminot traģēdiju Pērlhārborā, amerikāņi uzcēla memoriālu virs līnijkuģa korpusa, kas gulēja zem ūdens. Katru gadu 7. decembrī šeit notiek kristiešu piemiņas dievkalpojums mirušo jūrnieku un lidotāju dvēselēm.

 Pēdējais izdzīvojušais jūrnieks 
Pēdējais izdzīvojušais Arizona jūrnieks Lū Konters nomira 2024. gada aprīlī 102 gadu vecumā.

 Galerija 

 Atsauces 

 Ārējās saites 


 USS Arizona (BB-39), 1916—1941 Online Library of Selected Images (US Navy)
 NavSource Online: Battleship Photo Archive BB-39 USS Arizona Construction — 1918 
 USS Arizona Memorial (U.S. National Park Service)

Kategorija:ASV karakuģi
Kategorija:Tvaikoņi